# 8a etapa del Tour de França de 2011

La 8a etapa del Tour de França de 2011 es disputà el dissabte 9 de juliol de 2011 sobre un recorregut de 189 km entre Aigurande i Super-Besse. El vencedor fou el portuguès Rui Alberto Faria da Costa (Movistar Team).

## Perfil de l'etapa

Etapa amb uns primers quilòmetres totalment plans, però que a partir d'Évaux-les-Bains (km 65,5), primera cota de muntanya, comença a pujar de manera suau però constant fins a assolir el coll de la Croix Saint-Robert (km 164), primer port de segona categoria de l'edició de 2011 del Tour. El final és a l'estació hivernal de Super-Besse, un port considerat de 3a categoria. L'esprint intermedi de l'etapa es troba a Auzances (km 83).

## Desenvolupament de l'etapa

Al km 6 d'etapa Christophe Riblon (AG2R La Mondiale) atacà, sent seguit per vuit ciclistes més: Rui Alberto Faria da Costa (Movistar Team), Aleksandr Kólobnev (Team Katusha), Tejay van Garderen (Team HTC-High Road), Romain Zingle i Julien El Fares (Cofidis), Addy Engels (QuickStep Cycling Team), Cyril Gautier (Team Europcar) i Xabier Zandio (Team Sky). Al km 75 disposaven d'una diferència màxima de 6' 10" i era el BMC Racing Team qui la controlà al voltant dels cinc minuts.
A manca de 50 km l'Astana Qazaqstan Team i el Garmin-Cerveló augmentaren el ritme per tal de neutralitzar l'escapada. En l'ascensió al primer port de segona categoria de la present edició del Tour la diferència es reduí a menys de 2'. Pel davant, Van Garderen i Rui Costa marxaven en solitari, però en el descens van ser agafats per Riblon i Gautier. Entre el gran grup atacà Aleksandr Vinokúrov (Astana Qazaqstan Team) i Joan Antoni Flecha (Team Sky), que juntament amb Paolo Tiralongo (Astana Qazaqstan Team) i Zandio formaren un quartet perseguidor. A 15 km per a l'arribada aquest grup estava a 33" dels líders i treia 45" sobre el gran grup.
A manca de 5 km Costa atacà i es quedà sol al capdavant de la cursa, mentre que pel darrere Vinokúrov també es quedà sol en la persecució. A 1 km de meta Costa disposava de 18" sobre Vinokúrov, però va ser capaç de mantenir la diferència per guanyar la seva primera etapa al Tour. Per darrere, Philippe Gilbert atacà en els darrers metres, deixant enrere la resta de favorits, però sent incapaç d'arribar a l'altura de Rui Costa. La resta de favorits arribaren junts a meta. Thor Hushovd mantingué el lideratge, mentre que el mallot de la muntanya passà a mans de Van Garderen i el dels punts a Gilbert. Sols Robert Gesink perdé un temps important en l'arribada, en cedir 1' 23" sobre el vencedor.

## Esprints

| Esprint intermedi d'Auzances (km 83) Primer Christophe Riblon20 pts Segon Rui Alberto Faria da Costa17 pts Tercer Aleksandr Kólobnev15 pts Quart Tejay van Garderen13 pts Cinquè Romain Zingle11 pts Sisè Julien El Fares10 pts Setè Addy Engels9 pts Vuitè Cyril Gautier8 pts Novè Xabier Zandio7 pts Desè Philippe Gilbert6 pts Onzè José Joaquín Rojas5 pts Dotzè Francisco Ventoso4 pts Tretzè Mark Cavendish3 pts Catorzè Matthew Goss2 pts Quinzè Jürgen Roelandts1 pt | Esprint final de Super-Besse (km 189) Primer Rui Alberto Faria da Costa30 pts Segon Philippe Gilbert25 pts Tercer Cadel Evans22 pts Quart Samuel Sánchez19 pts Cinquè Peter Velits17 pts Sisè Dries Devenyns15 pts Setè Damiano Cunego13 pts Vuitè Alberto Contador11 pts Novè Andy Schleck9 pts Desè Fränk Schleck7 pts Onzè Rigoberto Urán6 pts Dotzè Jurgen van den Broeck5 pts Tretzè Andreas Klöden4 pts Catorzè Ivan Basso3 pts Quinzè Christian Vande Velde2 pt |

## Ports de muntanya

| 1. Cota d'Évaux-les-Bains. 445m. 4a categoria (km 65,5) (1,7 km al 6,7%) Primer Julien El Fares1 pt | 2. Cota de Rocher des Trois Tourtes. 766 m. 4a categoria (km 119,5) (1,3 km al 4,6%) Primer Aleksandr Kólobnev1 pt |
| 3. Coll de la Croix Saint-Robert. 1.451 m. 2a categoria (km 164) (6,2 km al 6,2%) Primer Tejay van Garderen5 pts Segon Rui Alberto Faria da Costa3 pts Tercer Christophe Riblon2 pts Quart Cyril Gautier1 pt | 4. Super-Besse. 1.275 m. 3a categoria (km 189) (1,5 km al 7,6%) Primer Rui Alberto Faria da Costa2 pts Segon Philippe Gilbert1 pt |

## Classificació de l'etapa

| | Ciclista | Equip | Temps |
| 1 | Rui Alberto Faria da Costa | Movistar Team | 4h 36' 46" |
| 2 | Philippe Gilbert | Omega Pharma-Lotto | + 12" |
| 3 | Cadel Evans | BMC Racing Team | + 15" |
| 4 | Samuel Sánchez | Euskaltel–Euskadi | + 15" |
| 5 | Peter Velits | Team HTC-High Road | + 15" |
| 6 | Dries Devenyns | QuickStep Cycling Team | + 15" |
| 7 | Damiano Cunego | Lampre-ISD | + 15" |
| 8 | Alberto Contador | Saxo Bank-Sungard | + 15" |
| 9 | Andy Schleck | Team Leopard-Trek | + 15" |
| 10 | Frank Schleck | Team Leopard-Trek | + 15" |

## Classificació general

| | Ciclista | Equip | Temps |
| 1 | Thor Hushovd | Garmin-Cervélo | 33h 06' 28" |
| 2 | Cadel Evans | BMC Racing Team | + 1" |
| 3 | Frank Schleck | Team Leopard-Trek | + 4" |
| 4 | Andreas Klöden | Team RadioShack | + 10" |
| 5 | Jakob Fuglsang | Team Leopard-Trek | + 12" |
| 6 | Andy Schleck | Team Leopard-Trek | + 12" |
| 7 | Tony Martin | Team HTC-High Road | + 13" |
| 8 | Peter Velits | Team HTC-High Road | + 13" |
| 9 | David Millar | Garmin-Cervélo | + 19" |
| 10 | Philippe Gilbert | Omega Pharma-Lotto | + 30" |
| Classificació per punts Ciclista Equip Total 1r Philippe Gilbert Omega Pharma-Lotto 187 pts 2n José Joaquín Rojas Movistar Team 172 pts 3r Mark Cavendish Team HTC-High Road 153 pts | Classificació de la muntanya Ciclista Equip Total 1r Tejay van Garderen Team HTC-High Road 5 pts 2n Rui Alberto Faria da Costa Movistar Team 5 pts 3r Johnny Hoogerland Vacansoleil-DCM 4 pts |
| Classificació del millor jove Ciclista Equip Temps 1r Robert Gesink Rabobank ProTeam 33h 07' 56" 2n Rein Taaramae Cofidis + 59" 3r Arnold Jeannesson FDJ + 1' 20" | Classificació per equips Equip Temps 1r Garmin-Cervélo 98h 30' 04" 2n Team Leopard-Trek + 4" 3r Team RadioShack + 35" |

## Abandonaments

* Christopher Horner (Team RadioShack): No surt per culpa d'una caiguda el dia anterior.
* Beñat Intxausti (Movistar Team): Abandona per una fractura al colze.

## Enllaços externs

* 8a etapa al web oficial del Tour

## Referències

* ↑ Recorregut de la 8a etapa
* ↑ Resum de la 8a etapa al web oficial (castellà)
* ↑ Horner abandona tras la caída del viernes a marca.com (9 de juliol de 2011) (castellà)
* ↑ Intxausti abandona el Tour a marca.com (9 de juliol de 2011) (castellà)